”Syntyvyyden lasku näkyy nopeasti arjessa ja kunnissa. Kuinka monta koulua tulevaisuudessa tarvitaan”, Olli Kärkkäinen Nordeasta kysyy.

Koulut. ”Syntyvyyden lasku näkyy nopeasti arjessa ja kunnissa. Kuinka monta koulua tulevaisuudessa tarvitaan”, Olli Kärkkäinen Nordeasta kysyy.

Koulut. ”Syntyvyyden lasku näkyy nopeasti arjessa ja kunnissa. Kuinka monta koulua tulevaisuudessa tarvitaan”, Olli Kärkkäinen Nordeasta kysyy.

Alle 15-vuotiaiden suomalaisten määrä laskee nopeasti, mikä tulee näkymään yllättävän pian kuntien käytännön elämässä, yksityistalouden ekonomisti Olli Kärkkäinen Nordea-pankista huomioi.

Kärkkäinen on julkaissut Twitterissä alla näkyvän kuvion aiheesta. Kuvio perustuu Tilastokeskuksen päivän väestöennusteeseen.

”Tässä kuviossa näkyy, kuinka nopeasti ennuste alle 15-vuotiaiden lasten lukumäärästä on muuttunut. Syntyvyyden lasku näkyy nopeasti arjessa ja kunnissa. Kuinka monta koulua (ja missä) tulevaisuudessa tarvitaan”, Kärkkäinen kysyy Twitter-saatteessaan.

Tilastokeskuksen tuoreessa, vuoden 2019 ennusteessa alle 15-vuotiaiden määrän ennakoidaan olevan 688 000 henkeä vuonna 2040. Ennustettu määrä on 178 000 henkeä alhaisempi kuin vuoden 2015 ennusteessa ja 47 000 henkeä alhaisempi kuin vuoden 2018 ennusteessa.

Alla oleva graafi kuvaa alle 15-vuotiaiden määrän kehitystä vuoden 2019 väestöennusteessa. Juttu jatkuu graafin alla.

Vuonna 2019 alle 15-vuotiaita on Suomessa noin 870 000, mutta ennusteen mukaan heidän määränsä laskisi jo 2020-luvun puolivälissä alle 800 000 henkeen. Vuonna 2025 alle 15-vuotiaita olisi Suomessa vain noin 788 000, jos ennuste toteutuu.

”Tämä kysymys tulee kuntapäättäjien syliin muuten todella nopeasti. Osalle saattanut hyvinkin jo tulla”, arvioi edellisen hallituksen työministerin Jari Lindströmin avustajana toiminut Juha Halttunen Kärkkäisen tviitin alla.

LUE LISÄÄ: Suomen luvut vetävät hiljaiseksi – Tutkija Ylellä: ”Pelkäsin pahaa ja synkkää ennustetta, mutta tämä oli jäätävä”

Lasten ennustetun lukumäärän muutokseen kiinnittää Twitterissä huomionsa myös Danske Bankin ekonomisti Jukka Appelqvist.

”No sieltä se nyt tuli, pelätty väestöennuste. Oletus kokonaishedelmällisyysluvuksi 1,35 (oli 1,45)! Alle 15-vuotiaita on vuonna 2040 178 000 vähemmän kuin 2015 ennusteessa ja 47 000 vähemmän kuin 2018 ennusteessa”, Appelqvist nostaa väestötutkimuksesta esiin.